《故洛阳城》
唐代·李郢

胡兵一动朔方尘，不使銮舆此重巡。清洛但流呜咽水，

上阳深重寂寥春。云收少室初晴雨，柳拂中桥晚渡津。

欲问升平无故老，凤楼回首落花频。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。